廉政公署公務酬酢、餽贈及外訪規管制度和程序獨立檢討委員會

廉政公署公務酬酢、餽贈及外訪規管制度和程序獨立檢討委員會係香港政府嘅諮詢委員會，喺2013年5月成立。委員會係獨立於廉政公署嘅非法定諮詢組織，專門就廉政公署執行公務期間所接受嘅酬酢與餽贈，以及外訪期間所接受嘅款待進行覆核檢討，並就完善申報制度嘅措施提出建議，以期喺湯顯明任廉政專員時收受餽贈及濫用公款嘅醜聞發生之後，能夠重建廉政公署嘅公信力。

組成 
獨立檢討委員會由四名成員組成，全部由香港特別行政區行政長官委任。

主席：

周松崗，亦係貪污問題諮詢委員會主席

委員：

區嘯翔
 梁智仁教授
 梁智鴻醫生

職能 
獨立檢討委員會直接向行政長官負責，並提交檢討報告，除咗法律上嘅考慮，委員會嘅報告將會公開。

以下係委員會嘅工作範圍：

檢討廉政公署處理公務酬酢、餽贈及外訪開支嘅規管制度和程序，包括申請、報銷同審批嘅安排。
 覆核廉政公署各級人員喺上任廉政專員任期內，喺規管制度同程序下嘅符合規定情況。
 就任何有助改善規管制度嘅程序和措施提出建議。

香港公營機構
廉政公署 (香港)